b'\n_START_ARTICLE_\nNegombo\n_START_SECTION_\nEtimologija\n_START_PARAGRAPH_\nIme "Negombo" so prvi\xc4\x8d uporabili Portugalci; singalsko ime M\xc4\xabgamuva (\xe0\xb6\xb8\xe0\xb7\x93\xe0\xb6\x9c\xe0\xb6\xb8\xe0\xb7\x94\xe0\xb7\x80) pomeni \'skupina \xc4\x8debel\'. Imenovan je bil nekaj stoletij prej v \xc4\x8dasu anti\xc4\x8dnih kraljev. Vojska kralja Kavantise je na\xc5\xa1la \xc4\x8debelji med v kanuju ob morski obali, za Viharamahadevi, mater bodo\xc4\x8dega kralja, ki je bila nose\xc4\x8da s princem Dutugamunom. Zaradi tega se je mesto imenovalo \'Mee-Gomuwa\'.\n_START_SECTION_\nZgodovina\n_START_PARAGRAPH_\nDivji cimet, ki je rasel v regiji okrog Negomba, naj bi bil\xc2\xa0\xc2\xbbnajbolj\xc5\xa1i v vesolju, pa tudi najbolj bujen\xc2\xab\xc2\xa0in je stoletja privabljal tuje trgovce in kolonialne sile. Plitvina vode Negombo lagune je zagotavljala varno zato\xc4\x8di\xc5\xa1\xc4\x8de za ladje in postala eno klju\xc4\x8dnih pristani\xc5\xa1\xc4\x8d (druga so Kalpitiya, Salavata, Kammala, Kolombo, Kalutara, Beruwala in Galle), od koder so singalski kralji opravljali zunanjo trgovino. _NEWLINE_Prvi muslimanski Arabci (Mavri) so prispeli na Cejlon v sedmem in osmem stoletju in s\xc4\x8dasoma prevladali nad trgovskimi potmi vzhod-zahod. Mnogi so se odlo\xc4\x8dili, da se bodo naselili na obalnih obmo\xc4\x8djih, njihovo zapu\xc5\xa1\xc4\x8dino pa je mogo\xc4\x8de videti \xc5\xa1e danes; njihovi potomci ostajajo najve\xc4\x8dja manj\xc5\xa1inska skupina v Negombu._NEWLINE_Mavrski monopol nad trgovino s cimetom in kro\xc5\xbeno in prete\xc5\xbeno kopensko potjo, po kateri so ga preva\xc5\xbeali v Evropo in Sredozemlje, je mo\xc4\x8dno pripomogel k stro\xc5\xa1kom . V poznem petnajstem in zgodnjem \xc5\xa1estnajstem stoletju so jo prevzeli Portugalci._NEWLINE_Pristanek Portugalcev v zgodnjih 1500-ih je izrinil Mavre. V Negombu so zgradili trdnjavo in prevzeli trgovino s cimetom za zahod. Med portugalsko okupacijo je Karawa (tradicionalni ribi\xc5\xa1ki klan iz Negomba) skoraj brez izjeme sprejel katolicizem. Tako uspe\xc5\xa1no so se spreobra\xc4\x8dali, da je dana\xc5\xa1nji Negombo znan kot "Mali Rim", saj ej skoraj dve tretjini prebivalstva katoli\xc5\xa1ke vere._NEWLINE_Portugalska je prestrukturirala tradicionalno pridelavo in upravljanje cimeta in ohranila nadzor nad trgovino ve\xc4\x8d kot stoletje. Upad njihove mo\xc4\x8di se je za\xc4\x8del leta 1630, ko je vojna med Portugalsko in Kandijskim kraljestvom povzro\xc4\x8dila zastoj. Kandijski kralj se je obrnil za pomo\xc4\x8d na Nizozemce.  Nizozemci so leta 1646 prevzeli Negombo od Portugalske in se deset let z njimi pogajali o premirju. V tem obdobju je Kandijski kralj sku\xc5\xa1al spro\xc5\xbeiti konflikt med narodi, tako da je pre\xc4\x8dkal ozemlje te enote in napadel drugo. Enkrat je zajel trdnjavo Negombo in poslal nizozemskega poveljnika Adrianja Vanderja Stella k rojakom v Galle.  \xc4\x8ceprav so Nizozemci z diplomatskimi sredstvi uspeli ponovno pridobiti nadzor nad Negombom, so se sovra\xc5\xbenosti nadaljevale. Zlasti prekinitev trgovanja s cimetom je bila priljubljena kraljeva metoda nadlegovanja Nizozemcev. _NEWLINE_Zgodovino nizozemske kolonialne dobe je mogo\xc4\x8de videti v utrdbi Negombo, zgrajeni leta 1672, drugih nizozemskih zgradbah, cerkvah in ob\xc5\xa1irnemu sistemu kanalov, ki te\xc4\x8dejo 120 km od Kolomba na jugu, preko Negomba do Puttalama na severu._NEWLINE_V osemnajstem stoletju je povpra\xc5\xa1evanje po cimetu iz Cejlona preseglo oskrbo in zdi se, da je trpela kakovost. Drugi dejavniki, vklju\xc4\x8dno stalna sovra\xc5\xbenost Kandijske vlade in trgovina s cimetom iz Kitajske, so povzro\xc4\x8dili 40-odstotno zmanj\xc5\xa1anje koli\xc4\x8dine cimeta, izvo\xc5\xbeenega med letoma 1785 in 1791. Kljub poskusom \xc4\x8di\xc5\xa1\xc4\x8denja zemlje okoli Negomba in ustvarjanja nasadov cimeta, ko je prevzel trgovino leta 1796 britanski poveljnik polkovnik Stuart, je bilo jasno, da je industrija upadala. Slaba politika, ki jo je uvedel Frederick North, prvi guverner britanskega Cejlona, je \xc5\xa1e pove\xc4\x8dal problem. Do 18. stoletja se je komercialni interes preselil drugam._NEWLINE_Po prevzemu Kandijskega kraljestva s strani Velike Britanije leta 1815 je Negombo izgubil svojo strate\xc5\xa1ko vrednost. Vendar se je \xc5\xa1e naprej razvijal v komercialnem smislu. Ribolov je bil na Cejlonu sredi\xc5\xa1\xc4\x8de trgovine z morskimi sade\xc5\xbei, mnogi priseljenski ribi\xc4\x8di, ki so \xc5\xa1li v majhno uspe\xc5\xa1no mesto, so vsako leto prispevali z dobi\xc4\x8dkom svojih podjetij. Leta 1907 je bilo mesto povezano z velikim \xc5\xbeelezni\xc5\xa1kim projektom, ki je povezal otok pod britanskim nadzorom in spodbudil rast nasadov kokosovih palm, \xc4\x8daja in kave.\n_START_SECTION_\nGeografija\n_START_PARAGRAPH_\nNegombo le\xc5\xbei na pribli\xc5\xbeno 2 metrih nadmorske vi\xc5\xa1ine in je me\xc5\xa1anica kopnega in vode. Nizozemski kanal te\xc4\x8de skozi sredi\xc5\xa1\xc4\x8de mesta. Laguna je ena od najbolj slikovitih znamenitosti. V njenih mangrovah je ve\xc4\x8d kot 190 vrst divjih \xc5\xbeivali in veliko ptic. Severno mejo mesta oblikuje reka Ma Oya, ki odteka v Indijski ocean._NEWLINE_Po K\xc3\xb6ppnovi podnebni razvrstitvi je za Negombo zna\xc4\x8dilno tropsko podnebje de\xc5\xbeevnega gozda. Mesto prejme padavine predvsem iz jugozahodnih monsunov od maja do avgusta in od oktobra do januarja. V preostalih mesecih je zaradi konvekcije malo padavin. Povpre\xc4\x8dna letna koli\xc4\x8dina padavin zna\xc5\xa1a pribli\xc5\xbeno 2400 milimetrov. Povpre\xc4\x8dna temperatura se giblje med 24 in 30 stopinj Celzija, od februarja do aprila so visoke ravni vlage.\n_START_SECTION_\nLaguna Negombo\n_START_PARAGRAPH_\nLaguna Negombo je veliko polzaprto obalno vodno telo z veliko naravnimi viri. Laguno polnijo \xc5\xa1tevilne majhne reke in Nizozemski kanal. Z Indijskim oceanom je povezana z ozkim kanalom na severu blizu mesta. Laguna in mo\xc4\x8dvirno obmo\xc4\x8dje podpirata tudi lokalno kmetijstvo in gozdarstvo. Ima bogata mangrovska mo\xc4\x8dvirja in privla\xc4\x8di veliko vodnih ptic. Tu \xc5\xbeivi mnogo razli\xc4\x8dnih vrst rastlin, \xc5\xbeivali in predvsem ptice. Laguna Negombo je glavna lokalna in turisti\xc4\x8dna atrakcija predvsem za oglede in izlete s \xc4\x8dolni._NEWLINE_Ribi\xc4\x8di, ki \xc5\xbeivijo ob laguni, \xc5\xbeivijo v skrajni rev\xc5\xa1\xc4\x8dini v vasicah iz palmovih vej ob robu vode. V glavnem se za pre\xc5\xbeivetje zana\xc5\xa1ajo predvsem na svoje tradicionalno znanje o letnih \xc4\x8dasih, pri \xc4\x8demer uporabljajo \xc4\x8dolne s preveso, ki so izrezani iz drevesnih debel in najlonske mre\xc5\xbee, da od septembra do aprila omogo\xc4\x8dajo skromen ulov. Njihove jadrnice so izdelane v dveh oblikah \xe2\x80\x93 oruvas (vrsta jadrnice) in paruvas (velik katamaran)._NEWLINE_Laguna je generacijam zagotovila ribnik z bogato ponudbo rakov, kozic, jastogov, sip in \xc5\xa1tevilnih avtohtonih vrst rib. Mo\xc5\xa1ki so se redno odpravili na ribolov na ocean, pogosto pa izgubili denar v zakupu. V zadnjih letih so va\xc5\xa1\xc4\x8dani dopolnili dohodek, pridobljen z ribolovom, z zbiranjem groga ali palmovega soka, ki se uporablja za kuhanje araka.\n_START_SECTION_\nPromet\n_START_PARAGRAPH_\nLetali\xc5\xa1ka avtocesta (E03), ki je bila odprta leta 2013, povezuje prestolnico Kolombo preko priklju\xc4\x8dka Katunayake z mestom Negombo, kar zmanj\xc5\xa1a \xc4\x8das potovanja na pribli\xc5\xbeno 20 do 30 minut._NEWLINE_Obstaja avtocestni avtobusni prevoz, ki te\xc4\x8de od Negomba do Matare (ju\xc5\xbeni konec dr\xc5\xbeave) in do Galleja s pomo\xc4\x8djo ju\xc5\xbene hitre ceste._NEWLINE_Glavna cesta A3 iz Kolomba poteka skozi Negombo do D\xc5\xbeafne in Trincomalee preko Anuradhapure. Negombo je povezan z nekaterimi cestami razreda B. V okolici Negomba je dobra cestna mre\xc5\xbea._NEWLINE_Kompleks avtobusnega terminala Negombo je eden od najbolj\xc5\xa1ih na \xc5\xa0rilanki. Ima moderne arhitekturne lastnosti, sodobno udobje in ve\xc4\x8d naprav za potnike in javnost. Ponujajo \xc5\xa1tevilne avtobusne proge, ki se povezujejo z nekaterimi glavnimi destinacijami v dr\xc5\xbeavi.\n_START_SECTION_\nDemografija\n_START_PARAGRAPH_\nPo statisti\xc4\x8dnih podatkih je leta 2011 \xc5\xbeivelo 6,3% prebivalstva v okro\xc5\xbeju Gampaha, v mestnih mejah Negomba in 11,6% prebivalstva v metropoli Negombo. To je ve\xc4\x8detni\xc4\x8dno in ve\xc4\x8dkulturno mesto. Ve\xc4\x8dina prebivalcev pripada singalski ve\xc4\x8dini. V mestu \xc5\xbeivi tudi velika tamilska in muslimanska skupnost.\n_START_SECTION_\nGospodarstvo\n_START_PARAGRAPH_\nNegombo velja za enega najve\xc4\x8djih gospodarskih sredi\xc5\xa1\xc4\x8d v dr\xc5\xbeavi. Oddaljen je pribli\xc5\xbeno 5-6 km od mednarodnega letali\xc5\xa1\xc4\x8da Bandaranaike in obmo\xc4\x8dja proste trgovine. Ima srednje veliko ribi\xc5\xa1ko pristani\xc5\xa1\xc4\x8de (uporabljalo se je v obdobjih portugalske in nizozemske kolonizacije)._NEWLINE_Gospodarstvo v mestu temelji predvsem na turizmu in njegovi stoletni ribi\xc5\xa1ki industriji, \xc4\x8deprav proizvaja tudi cimet, keramiko in medeninasto posodo._NEWLINE_Podru\xc5\xbenica Colombo Stock Exchange-Negombo in \xc5\xa1tevilne pomembne finan\xc4\x8dne dru\xc5\xbebe imajo v mestu svoje klju\xc4\x8dne podru\xc5\xbenice. Obstajajo veleblagovnice, veliki supermarketi in butiki na \xc5\xbeivahnih ulicah downtowna in mednarodne trgovine s hrano.\n_START_SECTION_\nTurizem\n_START_PARAGRAPH_\nNegombo je pomembna turisti\xc4\x8dna destinacija na \xc5\xa0rilanki. To je idealno in liberalno mesto z razko\xc5\xa1jem, tropskim \xc5\xbeivljenjskim slogom, za tiste, ki \xc5\xbeelijo hiter dostop do glavnega mednarodnega letali\xc5\xa1\xc4\x8da v dr\xc5\xbeavi in tudi v mesto Kolombo. Omre\xc5\xbeje 100 km kanalov po mestu se \xc5\xa1e vedno uporablja. Kanalski \xc4\x8dolni in sodobna vodna plovila dnevno vozijo za potrebe trgovine in turizma. Ostanki kolonizacije so nizozemska utrdba, zgrajena leta 1672 ter stoletne stare portugalske in nizozemske hi\xc5\xa1e, upravne zgradbe, Nizozemski kanal, cerkve in stropne freske stolnice svete Marije, Bodhirajarama Maha Viharaya (tempelj Angurukaramulla) ) \xe2\x80\x93 \xe0\xb6\xb8\xe0\xb7\x93\xe0\xb6\x9c\xe0\xb6\xb8\xe0\xb7\x94\xe0\xb7\x80 \xe0\xb6\xb6\xe0\xb7\x9d\xe0\xb6\xb0\xe0\xb7\x92\xe0\xb6\xbb\xe0\xb7\x8f\xe0\xb6\xa2\xe0\xb7\x8f\xe0\xb6\xbb\xe0\xb7\x8f\xe0\xb6\xb8\xe0\xb6\xba. _NEWLINE_Negombo je sede\xc5\xbe drugega najve\xc4\x8djega trga rib, lokalno znanega kot Lellama (Lel-La-Ma), na severnem koncu lagune. Na voljo so dnevne dra\xc5\xbebe rib, ki turistom omogo\xc4\x8dajo, da se sre\xc4\x8dajo z ribi\xc4\x8di, kupijo ribe in celo organizirajo ribolov in izlete v laguno in ocean. Druge bli\xc5\xbenje zanimivosti, ki so odprte obiskovalcem, so mo\xc4\x8dvirski svet Muturajawela, ki je del rezervata velikega 6.000 hektarjev. Za\xc5\xa1\xc4\x8ditena mangrova laguna je dom ve\xc4\x8d kot 190 vrst prosto \xc5\xbeive\xc4\x8dih \xc5\xbeivali._NEWLINE_Negombo ponuja eno izmed najbolj\xc5\xa1ih pe\xc5\xa1\xc4\x8denih pla\xc5\xbe in hotelov ter naselja na zahodni obali \xc5\xa0rilanke. To privablja turiste, ki se ustavijo \xc4\x8dez dan na poti v ali iz letali\xc5\xa1\xc4\x8da. Nekatere mirne odseke pla\xc5\xbee vzdr\xc5\xbeujejo turisti\xc4\x8dni hoteli, medtem ko so druge vedno zasedene z ribi\xc4\x8di in njihovo opremo. Vodni \xc5\xa1porti in potapljanje so priljubljeni med obiskovalci, z nekaj dobro ohranjenimi koralnimi grebeni in 50-letnim brodolomom, znanem tudi kot Kudapaduwa (Ku-Da-Paa-Du-We), ki slu\xc5\xbei kot umetni greben za mnoge vrste rib. Mora Wala (Mo-Ra-Wa-La) in Beach Park sta zelo zanimivi mesti._NEWLINE_Obstajajo lokalne obrti, butiki batika in nakita na pla\xc5\xbeah in trgovinah.'